KKP ถือรับปันผล
มีการวิเคราะห์กันว่า ธนาคารเกียรตินาคิน จำกัด (มหาชน) หรือ KKP จะมีกำไรไตรมาส 4 ปี 2560 อยู่ที่ 1.7 พันล้านบาท เพิ่มขึ้น 15.2% จากงวดเดียวกันของปีก่อน มีรายได้ดอกเบี้ยที่เพิ่มขึ้นตามการเพิ่มขึ้นของสินเชื่อ และผลขาดทุนจากทรัพย์สินรอการขายที่ลดต่ำลง
30 ธ.ค. 2560

คุณค่าบริษัท
มีการวิเคราะห์กันว่า ธนาคารเกียรตินาคิน จำกัด (มหาชน) หรือ KKP จะมีกำไรไตรมาส 4 ปี 2560 อยู่ที่ 1.7 พันล้านบาท เพิ่มขึ้น 15.2% จากงวดเดียวกันของปีก่อน มีรายได้ดอกเบี้ยที่เพิ่มขึ้นตามการเพิ่มขึ้นของสินเชื่อ และผลขาดทุนจากทรัพย์สินรอการขายที่ลดต่ำลง
หากเมื่อเทียบกับไตรมาส 3 ปี 2560 คาดว่าจะลดลง 2.9% จากไตรมาสก่อน เนื่องจากค่าใช้จ่ายที่เพิ่มสูงขึ้น ซึ่งเป็นปกติที่จะมีค่าใช้จ่ายเข้ามามากในช่วงไตรมาส 4
ทั้งนี้ คาดว่าสินเชื่อของ KKP ในไตรมาส 4 ปี 2560 จะเติบโตได้ต่อ โดยคาดว่าจะเพิ่มขึ้น 1.7% จากไตรมาสก่อนและทำให้ทั้งปีเติบโต 5.2% จากต้นปีถึงปัจจุบัน โดยนอกจากสินเชื่อรายใหญ่ที่คาดว่าจะเพิ่มขึ้นต่อ KKP น่าจะได้ประโยชน์จากสินเชื่อรายย่อย โดยเฉพาะสินเชื่อเช่าซื้อจากงานมอเตอร์เอ็กซ์โปที่เพิ่งผ่านไปด้วย ในขณะที่การตั้งสำรองน่าจะยังคงต่ำเหมือนในไตรมาส 3 ปี 2560 จากสถานการณ์ NPL ที่ปรับตัวดีขึ้น
อีกทั้งในผลการดำเนินงานไตรมาส 3 สิ้นสุดวันที่ 30 กันยายน 2560 รวมรายได้จากการดำเนินงานทั้งสิ้น 4,293.80 ล้านบาท  จากงวดเดียวกันของปีก่อน 4,394.81 ล้านบาท อย่างไรก็ดีมีในส่วนของรายได้ค่าธรรมเนียมและบริการ และรายได้จากเงินปันผลและส่วนแบ่งกำไรเพิ่มขึ้น รวมถึงกำไรยังขยับขึ้นมาอยู่ที่ 1,723.18 ล้านบาท หรือ 2.04 บาทต่อหุ้น จากงวดเดียวกันของปีก่อน 1,691.02 ล้านบาท หรือ 2.00 บาทต่อหุ้น
ขณะที่ผลการดำเนินงานงวด 9 เดือน สิ้นสุดวันที่ 30 กันยายน 2560 รวมรายได้จากการดำเนินงานขยับขึ้นมาอยู่ที่ 12,049.81 ล้านบาท จากงวดเดียวกันของปีก่อน 11,994.60 ล้านบาท ส่งผลให้บริษัทมีกำไรขยับขึ้นมาอยู่ที่ 4,432.29 ล้านบาท หรือ 5.23 บาทต่อหุ้น จากงวดเดียวกันของปีก่อน 4,094.57 ล้านบาท หรือ 4.84 บาทต่อหุ้น แสดงว่าบริษัทยังรักษาผลกำไรได้สม่ำเสมอ
นอกจากนี้ นักวิเคราะห์ บล.ฟิลลิป มองว่าเนื่องจากการที่บริษัทตั้งสำรองที่น้อยกว่าที่คาดไว้เดิม ทำให้กำไรปี 2560 ของ KKP เมื่อรวมประมาณการไตรมาส 4 ปี 2560 อยู่ที่ 6.1 พันล้านบาท ดีกว่าที่ฝ่ายคาดไว้เดิมที่ 5.6 พันล้านบาท แต่ยังคงกำไรปี 2561 ไว้ที่ 6.4 พันล้านบาท
ถึงแม้ว่าราคาปัจจุบันจะสูงเกินกว่าราคาพื้นฐานไปแล้ว แต่ปันผลที่โดดเด่น ทำให้ยังคงแนะนำ “ทยอยซื้อ”
…
ผู้ถือหุ้นรายใหญ่
รายชื่อกรรมการ